Krūmyninės žiurkės

Kuru nukreipia čia. Apie ligą skaitykite Kuru (liga)

Krūmyninės žiurkės, arba kuru (Grammomys) – pelinių (Muridae) šeimos graužikų gentis. Kailis minkštas ir tankus. Nugarinė pusė nuo tamsiai rudos iki rusvai rudos, o pilvas baltas, pilkas ar geltonai pilkas. Kūnas 10-16 cm, uodega 13-20 cm ilgio. Uodega apaugusi retais trumpais plaukais, tačiau jos galas su ilgesniais plaukais.

Gyvena miškuose, medžiuose. Aktyvios naktį. Dieną tūmno lizde, kurį pasidaro medžiuose iš sausų lapų. Maitinasi lapais ir sėklomis.

Paplitusios Afrikoje nuo Sudano į pietus per Keniją, Ugandą, Kongą, Malavį ir Angolą iki Pietų Afrikos respublikos.

Gentyje yra šios rūšys:
 Grammomys aridulus
 Liberijos žiurkė (Grammomys buntingi)
 Grammomys caniceps
 Grammomys cometes
 Ilgauodegė kuru (Grammomys dolichurus)
 Grammomys dryas
 Grammomys gigas
 Grammomys ibeanus
 Makmilijano žiurkė (Grammomys macmillani)
 Grammomys minnae
 Grammomys kuru
 Grammomys poensis

Peliniai